В И С Ш    С Ъ Д Е Б Е Н    С Ъ В Е Т

П Р О Т О К О Л   № 26

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 17.09.2025 г.

Днес, 17.09.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Олга Керелска
                                                                                             Пламен Найденов                                                                                             
                                                                                             Огнян Дамянов
                                                                                             Боян Новански
                                                                                            
          ОТСЪСТВА: Йордан Стоев.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

- Инвестиции и строителство:

1.ОТНОСНО: Писмо от председателя на Върховен касационен съд във връзка с  обект „Основен ремонт – конструктивно укрепване на балкони и еркери в сграда с идентификатор 10135.2571.1293.7 по КККР на гр. Варна, к.к. „Чайка“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1.1.ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет да подготви отговор на писмо от председателя на Върховен касационен съд, свързано с подготовката и провеждането на обществена поръчка с предмет „Основен ремонт - конструктивно укрепване на балкони и еркери в сграда с идентификатор 10135.2571.1293.7 по КККР на гр. Варна, находящ се в имот с идентификатор 10135.2571.1293, к.к. „Чайка“, гр. Варна“,  с което да бъде предоставена информация за възможностите за участие на служители от администрацията на ВСС при подготовка и провеждане на обществени поръчки от административните ръководители на органите на съдебна власт във връзка с реализиране на обекти от Инвестиционната програма на ВСС по 51-00 „Основен ремонт на ДМА“. Проектът на отговор да се внесе за утвърждаване в следващо заседание на  Комисията.

2.ОТНОСНО: Писмо от областен управител на област Велико Търново във връзка с проектно предложение на Областна администрация - Велико Търново – „Мерки за енергийна ефективност, устойчиво обновяване и зелена инфраструктура на административна сграда с идентификатор 10447.513.298.5, гр. Велико Търново“ по Програма „Развитие на регионите“ 2021-2027 г. /ПРР/.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1. ПРИЕМА за целесъобразни и необходими предприетите действия от административния ръководител на Административен съд – Велико Търново във връзка с изпълнението на проектно предложение  с регистрационен номер BG16FFPRG03-1.001-0009 „Мерки за енергийна ефективност, устойчиво обновяване и зелена инфраструктура на Административна сграда с идентификатор 10447.513.298.5, гр. Велико Търново“ /проектно предложение/, по Процедура чрез директно предоставяне на безвъзмездна финансова помощ BG16FFPR003-1.001 „Подкрепа за интегрирано градско развитие в 10-те градски общини - основни центрове на растеж“ на Програма „Развитие на регионите“ 2021-2027 г. /ПРР/, с оглед Решение за БФП № РД-02-14-1383 от 08.07.2025 г. на Управляващия орган на Програма „Развитие на регионите“ /УО на ПРР/ и  сключен административен договор от 08.08.2025 г. за предоставяне на безвъзмездна финансова помощ за реализиране на проектното предложение  с бенефициент  Областна администрация Велико Търново.
2. ВЪЗЛАГА на административния ръководител на Административен съд – Велико Търново да упражни правомощията си на възложител по чл. 5, ал. 2, т. 7 от ЗОП във връзка с организирането, провеждането и възлагането на обществена поръчка с предмет: „Мерки за енергийна ефективност, устойчиво обновяване и зелена инфраструктура на Административна сграда с идентификатор 10447.513.298.5, гр. Велико Търново“ по Програма „Развитие на регионите“ 2021-2027 г. /ПРР/.
3. УПЪЛНОМОЩАВА административния ръководител на Административен съд – Велико Търново да представлява Висшия съдебен съвет, в качеството на възложител по ЗУТ, пред съответните държавни и общински органи, експлоатационни дружества, като подава заявления, получава документи, съгласува документация и др., с право да преупълномощава служители на Административен съд – Велко Търново и трети лица, във връзка с изпълнение на дейностите по  реализиране на обект „Мерки за енергийна ефективност, устойчиво обновяване и зелена инфраструктура на Административна сграда с идентификатор 10447.513.298.5, гр. Велико Търново“ по Програма „Развитие на регионите“ 2021-2027 г. /ПРР/.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	1. ВЪЗЛАГА на дирекция „Управление на собствеността на съдебната власт“ към администрацията на Висшия съдебен съвет при изготвяне на проектобюджета на съдебната власт за 2026 г., съответно бюджетната прогноза за периода 2027-2029 г. на Висш съдебен съвет и проекта на Инвестиционна програма на ВСС по § 51-00 „Основен ремонт на ДМА“ за 2026 г. да бъде включен обект: „Мерки за енергийна ефективност, устойчиво обновяване и зелена инфраструктура на Административна сграда с идентификатор 10447.513.298.5, гр. Велико Търново“ с прогнозна стойност 1 900 лв., представляваща собственото финансиране за изпълнение на проекта.
	2. ИЗПРАЩА решението на административния ръководител на Административен съд – Велико Търново и на комисия „Бюджет и финанси“ към Пленума на ВСС, за сведение.

-	Текущи ремонти:

3.ОТНОСНО: Писмо от административния ръководител на Окръжен съд – Велико Търново за осигуряване на средства за извършване на ремонт след демонтаж на стари мебели в кабинет. 

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1. ПРИЕМА за необходимо и целесъобразно извършването на неотложен текущ ремонт в кабинета на административния ръководител на Окръжен съд – Велико Търново в сградата на ул. „Васил Левски“ № 16, на стойност  18 100,00 лв. с ДДС, на основание представената от административния ръководител на съда икономически най - изгодна оферта за изпълнение на необходимите СМР.

Мотиви: Извършването на СМР в кабинета на административния ръководител на съда е необходимо с оглед възстановяването на експлоатационното му състояние. Строително - монтажните работи са неотложни по смисъла чл. 12, във връзка с § 1 от Допълнителните разпоредби на Правилата.

Справка за отпуснатите средства на ОС – Велико Търново
за периода 2020г. – 2025г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	39 475,63 лв.
33 733,00 лв.
59 854,57 лв.	Ремонт на арестантски помещения
Ремонт на покрив
Ремонт на зали №№7,8,9,11	
2022	10 713,47 лв.
48 977,37 лв.

300,00 лв.	Ремонт на рампа за инвалиди	
Ремонт на покрив на сграда на ул. "Цанко Церковски" № 40
Авторски надзор на проекта	
2023	4 200,00 лв.	За обследване на канализацията на Съдебна палата	
2024	5 400,00 лв.

12 121,85 лв.	Ремонт на покрива на надстройката на Апелативен съд - Велико Търново
Ремонт на дограмата на общото деловодство в сградата на съда	
2025		Заявени ремонти за 2025 г.

Подмяна на вертикален канализационен клон №15 и изграждане на дъблиращ хоризонтален канал, който отвежда отпадъчните води от него до работеща ревизионна шахта в сутерена на палатата - 21 888,00 лв.
Ремонт на настилката пред главния вход и терасата на Съдебна палата - Велико Търново - 28 474,00 лв.
Ремонт на санитарни възли на партерния етаж в Съдебна палата - Велико Търново - 39 774,00 лв.

Средствата не са осигурени на основание решение по т. 4 от протокол № 1/08.01.2025 г. на КУС към Пленума на ВСС и решение по т.18 от протокол №18/26.06.2025 г. на Пленума на ВСС.	

3.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Велико Търново с финансови средства в размер на 18 100,00 лв. с ДДС за извършването на неотложен текущ ремонт в кабинета на административния ръководител на Окръжен съд – Велико Търново в сградата на Съдебна палата Велико Търново, находяща се на ул. „Васил Левски“ № 16. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
3.3. ИЗПРАЩА писмо рег. № ВСС - 12703/25.08.2025 г. на Комисия „Бюджет и финанси“ към Пленума на ВСС за действия по компетентност, във връзка с искане за осигуряване на средства за обзавеждане на кабинета на административния ръководител на Окръжен съд – Велико Търново в сградата на Съдебна палата Велико Търново, при осигуряване на средствата по т. 3.2.
3.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на Окръжен съд – Велико Търново за сведение.

4.ОТНОСНО: Писмо от административния ръководител на Районен съд -  Димитровград за осигуряване на средства за неотложен ремонт на зала № 3, в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

4.1.ПРИЕМА за необходимо и целесъобразно изпълнението на неотложен текущ ремонт на зала № 3, находяща се в сградата на Районен съд – Димитровград, бул. „Г. С. Раковски“ № 13, на стойност  8 101 лв. с ДДС, съгласно предоставената от административния ръководител на съда икономически най-изгодни оферта. 

Мотиви: Извършването на неотложния ремонт на зала № 3, находяща се в сградата на съда в гр. Димитровград, бул. "Г. С. Раковски" № 13,   е необходимо с цел привеждането й в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места и осигуряване комфорта на посетителите на сградата на съда.
Ремонтните работи попадат в обхвата на чл. 12 и § 1 от Допълнителните разпоредби от Правилата, т.е. представляват неотложен ремонт.

Справка за отпуснатите средства на РС – Димитровград
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0 лв.	няма	
2021	0 лв.	няма	
2022	0 лв.	няма	
2023	9302 лв.	неотложен ремонт на част от покрива и на ВиК инсталацията в сутерена на сградата	
2024	0 лв.	няма	
2025	0 лв.	Няма заявени	

4.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Димитровград с финансови средства в размер на 8 101 лв. с ДДС, за извършване на неотложен текущ ремонт на зала № 3 в сградата на Районен съд – Димитровград, находяща се на  бул. „Г. С. Раковски“ № 13. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
	4.3. ИЗПРАЩА писмо рег. № ВСС - 12987/01.09.2025 г. на Комисия „Бюджет и финанси“ към Пленума на ВСС за действия по компетентност, във връзка с искане за осигуряване на средства за обзавеждане на зала № 3 в сградата на Районен съд - Димитровград, при осигуряване на средствата по т. 4.2. 
4.4. ИЗПРАЩА решението на Комисия „Бюджет и финанси“ към Пленума на ВСС по компетентност и на административния ръководител на РС – Димитровград, за сведение.

5.ОТНОСНО: Писмо от и.ф.административния ръководител на Окръжен съд – Сливен за осигуряване на средства за изпълнение на неотложен текущ ремонт на източна фасада на Съдебна палата - Сливен.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

5.1.ПРИЕМА за необходимо и целесъобразно извършването на неотложен ремонт на източната фасада на Съдебна палата – Сливен, находяща се на пл. „Хаджи Димитър“ № 2, гр. Сливен, на стойност 16 697,94 лв. с ДДС, съгласно икономически най – изгодното предложение, предоставено от административния ръководител на Окръжен съд - Сливен. 

Мотиви: Ремонтът на източната фасада е необходим с цел прекратяване проникването на вода и влага под съществуващата мазилка и предотвратяване на злополуки с граждани. Ремонтът е неотложен по смисъла на § 1 от Допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт.
Справка за отпуснатите средства на ОС – Сливен 
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	59 949,00 лв.	Ремонт на покрива на сградата на съда	
2022	20 410,00 лв.	Ремонт на два броя дефектирали вътрешни вертикални клонове на водосточните тръби	
	41 328,00 лв.	Реконструкция, доставка и монтаж на топлоразпределителна абонатна станция в сградата на Съдебната палата	
	10 150,00 лв.	Преустройство на работен кабинет № 221 в две нови помещения	
2023	 3 552,77 лв.	Стабилизиране на компрометирани плочи на северната фасада на Съдебната палата	
2024	       0,00 лв.	Няма	
2025	17 313,00 лв.	Заявени за 2025г.

Смяна на дефектирали водосточни тръби за вътрешно водоотвеждане.Средствата са осигурени по бюджета на съда за изпълнение на ремонта през 2025 г. на основание на решение по 
т. 18 от протокол № 18/26.06.2025 г. на Пленума на Висшия съдебен съвет.	
	5 331,00 лв.	Заявени за 2025г.

Ремонт на стая 322 - средствата са осигурени на основание решение по т. 5 от протокол № 24/03.09.2025 г. на КУС към Пленума на ВСС.	
	11 982,00 лв.	Заявени за 2025г.

Ремонт на стая 301 - средствата са осигурени на основание решение по т. 5 от протокол № 24/03.09.2025 г. на КУС към Пленума на ВСС.
	
	18 024,00 лв.	Заявени за 2025г.

Трансформиране на складово помещение в архив - средствата са осигурени на основание решение 
т.8 от протокол № 17/25.06.2025 г. на КУС към Пленума на ВСС.
	
5.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Сливен с финансови средства в общ размер на 16 698,00 лв. с ДДС, за извършване на неотложен ремонт на източната фасада на Съдебна палата – Сливен на пл. „Хаджи Димитър“ № 2, гр. Сливен. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
5.3.ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на Окръжен съд – Сливен за сведение.

- Управление на собствеността:

6.ОТНОСНО: Проект на решение за упълномощаване на представляващия Висшия съдебен съвет да отправи искане до министъра на вътрешните работи за започване на процедура за безвъзмездно предоставяне за управление на част от имот - публична държавна собственост, находящ се в гр. Бургас, ул. „Христо Ботев“ № 46, на Висшия съдебен съвет, за нуждите на Окръжен следствен отдел към Окръжна прокуратура – Бургас. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1. УПЪЛНОМОЩАВА представляващия Висшия съдебен съвет да отправи искане до министъра на вътрешните работи за започване на процедура за безвъзмездно предоставяне за управление на Висшия съдебен съвет, за нуждите на Окръжен следствен отдел при Окръжна прокуратура – Бургас, на част от имот - публична държавна собственост, представляващ две помещения с обща площ 12,17 кв.м. във фоайето на първи етаж от сграда с идентификатор 07079.615.188.1 по КККР на гр. Бургас, находяща се в гр. Бургас, ул. „Хр. Ботев“ № 46, съгласно АПДС № 2422-МВР/29.07.2013 г. 

2. ИЗПРАЩА решението на и.ф.главен прокурор на Република България на разпореждане и административния ръководител на ОП - Бургас за сведение.

7.ОТНОСНО: Писмо от административния ръководител на Апелативен съд - София за заснемане на филмови сцени в Съдебната палата - София, находяща се в гр. София, бул. „Витоша“ № 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ПРИЕМА за сведение писмо рег. № ВСС - 12545/15.08.2025 г. от административния ръководител на Апелативен съд - София, относно заснемане на филмови сцени в Съдебната палата - София, находяща се в гр. София, бул. „Витоша“ № 2.
Мотиви: С решение по т. 16 от протокол № 5/03.10.2024 г. на Пленума на ВСС, административните ръководители, на които е възложено стопанисването на недвижими имоти на съдебната власт, извършват преценка относно допустимостта на заснемането, предвид статута на сградите, както и последващ контрол върху заснетата продукция.
7.2. ИЗПРАЩА решението по т. 7.1 на административния ръководител на Апелативен съд - София, за сведение.

8.ОТНОСНО: Писмо от Министерство на правосъдието, относно необходимост от помещение/я за архивохранилище за нуждите на Агенция по вписванията в гр. София.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	8.1.ВЪЗЛАГА на дирекция „Управление на собствеността на съдебната власт“ да изпрати писмо до Министерство на правосъдието с информация, че към момента Висшия съдебен съвет не разполага с помещение/я в гр. София, с отпаднала необходимост за органите на съдебната власт, които да бъдат предоставени за нуждите на Агенция по вписванията, за архивохранилище с минимална площ от 500 кв.м. и максимална площ до 1000 кв.м. 

9.ОТНОСНО: Проект на решение по писмо от Министерство на правосъдието за извършване на геодезическо заснемане за обособяване на самостоятелни обекти в сграда, находяща се в гр. Велико Търново.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1. ДАВА съгласие да бъдат предприети действия от страна на            ВСС за извършване на геодезическо заснемане на помещенията, ползвани от органите на съдебната власт в сградата, находяща се в гр. Велико Търново, ул. „Цанко Церковски“ № 40, с цел отразяването им като самостоятелни обекти и иницииране на процедура за изготвяне на проект за изменение на кадастралната карта и кадастралните регистри на гр. Велико Търново и съставяне на акт за държавна собственост с отразени права на управление на ВСС.
	2. ИЗПРАЩА решението на министъра на правосъдието на разпореждане.
3. ВЪЗЛАГА на дирекция „Управление на собствеността на съдебната власт“ към АВСС да предприеме необходимите действия, във връзка с изпълнение на решението по т. 1.

- Разни:

10.ОТНОСНО: Писмо изх. № ВСС – 5877/12.09.2025 г. от г-жа Даниела Марчева – член на Висшия съдебен съвет, за предоставяне на актуална информация за помещенията, предвидени за съдебни центрове по медиация. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1.	УПЪЛНОМОЩАВА представляващия ВСС, да отправи искане до председателя на Общинския съвет и кмета на Община Каварна за подписване на анекс към Договор за учредяване на право на управление върху общински имот от 23.12.2016 г., сключен между Община Каварна и Висшия съдебен съвет, относно помещение, находящо се на втори етаж в административна сграда в гр. Каварна, ул. „Дончо Стойков“ № 10, ползвано от Териториално отделение – Каварна към Районна прокуратура – Добрич, предвидено за център по медиация към РС – Каварна.
2.	ИЗМЕНЯ решение по т. 37 от протокол № 14/18.06.2020 г. на Пленума на ВСС за разпределение на ползването на помещенията в административна сграда, находяща се в гр. Левски, бул. „България“ № 58, както следва:
В частта: „За нуждите на Районен съд – Левски:“ се създава нов текст: 
„Четвърти етаж:
1.	Стая № 2 /стар № 413/ - за медиация.“
В частта: „На Окръжна прокуратура Плевен – за нуждите на Териториално отделение – Левски към Районна прокуратура Плевен, Четвърти етаж:“
Текстът: „2. Стая № 2 /стар № 413/ - Заседателна зала“ се заличава.
2.1. ИЗПРАЩА решението по т. 2 на административния ръководител на Районен съд – Левски за сведение и на и.ф.главния прокурор на Република България на разпореждане.
3.	ИЗМЕНЯ решение по т. 35 от протокол № 14/18.06.2020 г. на Пленума на ВСС за разпределение на ползването на помещенията в сградата на Съдебната палата – гр. Велики Преслав, ул. „Борис Спиров“ № 80, както следва:
В частта: „За нуждите на Районен съд – Велики Преслав, Първи етаж:“ се създава нова т.4 със следния текст: 
„4. Стая № 2 – за медиация“
	В частта: „На Окръжна прокуратура Шумен, за нуждите на Териториално отделение гр. Велики Преслав към РП – Шумен, Първи етаж:“
Текстът: „1. Стая № 1 – Прокурор от РП – Шумен“ се заличава.
3.1.	ИЗПРАЩА решението по т. 3 на административния ръководител на Районен съд – Велики Преслав за сведение и на и.ф.главния прокурор на Република България на разпореждане.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет
РЕШИ:

1.	ПРИЕМА за сведение доклад, изготвен до г-жа Даниела Марчева – член на Висшия съдебен съвет, с актуална информация за помещенията, предвидени за изграждане на центрове по медиация.
2.	ВЪЗЛАГА на дирекция „Управление на собствеността на съдебната власт“ към Администрацията на ВСС да изпрати доклада, ведно с обобщена справка по апелативни райони в табличен вид, представляваща Приложение № 1, неразделна част към доклада на г-жа Даниела Марчева – член на Висшия съдебен съвет.
3.	ВЪЗЛАГА на дирекция „Управление на собствеността на съдебната власт“ да внесе в следващо заседание на комисията предложение за предприемане на необходимите действия пред Министерството на финансите за осигуряване на целеви средства от централния бюджет в размер на 1 696 668,03 лева, във връзка с осигуряване на финансиране за ремонт и оборудване на помещенията, предвидени за центрове по медиация.

11.ОТНОСНО: Извлечение от решение на Комисия „Съдебна карта, натовареност и съдебна статистика“ към СК на ВСС, взето по протокол № 11/12.09.2025 г., т. 2

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

11.1. ПРИЕМА за сведение решението на Комисия „Съдебна карта, натовареност и съдебна статистика“ към СК на ВСС, взето по протокол № 11/12.09.2025 г., т. 2

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ